У той жа “фаўстаўскі” час з’явілася ідэя перакласці на беларускую мову самыя галоўныя вакальныя цыклы нямецкіх кампазітараў. Так, рускамоўныя варыянты ўжо існуюць, але калі іх выконваць у тым тэмпе, у якім напісана музыка, то абавязкова губляецца ці літара, ці нота. Як тлумачыў нам Васіль Сяргеевіч, тыя пераклады стваралі ў ХІХ стагоддзі, калі ў Расіі яшчэ не было досведу працы з тэкстамі для спеваў. А вось беларускамоўныя пераклады Сёмухі выдатна кладуцца на музыку і не выклікаюць у выканаўцаў аніякіх праблем.